תיקו מאופס בין לסטר למנצ'סטר סיטי, ארסנל נשארה בפסגה - כדורגל בעולם
תיקו מאופס בין לסטר למנצ'סטר סיטי, ארסנל נשארה בפסגה
הקבוצה המפתיעה של ראניירי רשמה משחק שני ברציפות ללא ניצחון, וסיימה את הסיבוב הראשון בפרמייר-ליג במקום השני
דויד סילבה (מימן) מול ריאד מחרז, הערב בלסטרצילום: רויטרס
מנצ'סטר סיטי ולסטר, המדורגות ראשונה ושלישית ערב תחילת המחזור האחרון בפרמייר־ליג ושתי הקבוצות שהבקיעו הכי הרבה שערים — 37 כל אחת — נפגשו הערב (שלישי) באיצטדיון קינג פאואר למה שהיה אמור להיות משחק עם לא מעט שערים. שתיהן אמנם הגיעו ללא מעט הזדמנויות, אבל שחקניהן, כולל ג'יימי ורדי, הירבו להחמיץ ונתקלו ביכולת לא רעה של השוערים, בייחוד של קספר שמייכל מלסטר.
סיטי, שלראשונה זה חודשים לא ספגה שער במשחק בו לא שיחק וינסנט קומפאני (ששוב היה פצוע), היתה טובה יותר במחצית הראשונה, לסטר היתה לא פחות מסוכנת בשניה ובסופו של דבר קרב הצמרת הסתיים ב־0־0 מאכזב למדי, ממש כמו צ'לסי מול יונייטד אתמול. התוצאה הזו טובה בייחוד לארסנל, שמסיימת את המחזור ואת הסיבוב הראשון של הליגה במקום הראשון (בהפרש שערים לפני לסטר). בשמונה מעשר העונות האחרונות מי שהיתה ראשונה בתום הסיבוב הראשון זכתה באליפות.
דה ברוינה מרים את הקרן, אוטאמנדי עולה מעל כולם ונוגח כדור חזק לעבר המסגרת, שמייכל ממשיך את המשחק הטוב שלו כשהוא הודף את הכדור לקרן.
הגנת סיטי נרדמת, קאנטה מנצל זאת כדי לנסות את כוחו עם בעיטה מכ-30 מטר, שאמנם לא פוגשת את המסגרת, אך גם לא רחוקה ממנה.
ורדי מחלץ כדור כ-30 מטר משערו של הארט ומיד משחרר בעיטה טובה וחזקה, שעוברת קצת מעל למשקוף .
פוכס מעביר כדור רוחב מצוין, שעובר אתכל הרחבה עד שמגיע לצד השני לאולברייטון, שמקרוב בועט החוצה מזווית קשה.
שוב סטרלינג מצליח להסתנן מאחרוי הגנת סיטי ולסכן את השער מתוך הרחבה, שוב שמייכל נמצא מוכן. אחרי דקות מנומנמות שלה, סיטי מתחילה להשתלט על המשחק.
מחרז גונב מקולארוב את הכדור בחצי המגרש של סיטי, מתחמק מהמגן שלו ומכ-25 מטר משחרר בעיטה חזקה ומסובבת, שהפעם לא פוגשת את המסגרת, למרות שלא היתה רחוקה ממנה.
סטרלינג משתלט על כדור ארוך, מתחמק מהות הכבד ומוצא את הטריילר דה ברוינה שמגיח מאחור. הבלגי מצליח לייצר בעיטה טובה מסף הרחבה, אך שמייכל מגיב היטב.
אינלר מרים את הכדור החופשי לעבר הרחבה של הארט, הנגיחה של הות לא הולכת למסגרת. משחק חלש עד כה, כששתי הקבוצות עדיין לא נכנסו לקצב.
לסטר: קספר שמייכל, דני סימפסון, רוברט הות, ווס מורגן, כריסטיאן פוכס, ריאד מחרז, אנגולו קאנטה, גוקאן אינלר (67, לאונרדו אולואה), דני דרינקווטר (80, אנדי קינג), מארק אולברייטון (90, דה להאט), ג'יימי ורדי
מנצ'סטר סיטי: ג'ו הארט, בקארי סאניה, ניקולאס אוטאמנדי, אליקים מנגלה, אלכסנדר קולארוב, קווין דה ברוינה יא יא טורה ,דויד סילבה (74, חסוס נבאס), פרננדיניו, ראחים סטרלינג (89, קלצ'י איהנאצ'ו), סרחיו אגוארו (64, וילפרד בוני)